作者:無名氏
標題:隨何賺風魔蒯通・雙調/新水令
內容:我想那辭朝歸去漢張良，早賺的個韓元帥一時身喪。苦也波擎天白玉柱，痛也波架海紫金梁。那些個展土開疆，生扭做歹勾當。(雲)令人，報復去。道有蒯徹在於門首。(祗候報科，雲)有蒯徹在於門首。(蕭相雲)著他過來。(祗候雲)著過去。(見科)(正末假意跳油鑊科)(蕭相雲)住！住！住！蒯文通，你為何不言不語，便往油鑊中跳去？這等不怕死那！(樊噲雲)此人不可問他，若問呵必然要下說詞也。(正末雲)自如蒯徹有罪。豈望生乎？(蕭相雲)當初韓信是你教唆他來？(正末雲)是蒯徹教唆他來。(蕭相雲)現有漢天子在上，你不肯輔佐，倒去順那韓信。(正末雲)丞相你豈不知。桀犬吠堯，堯非不仁，犬固吠非其主也。當那一日我蒯徹則知有韓信，不知有甚麼漢天子。吾受韓信衣食。豈不要知恩報恩乎？(蕭相雲)想韓信才定三齊，便請做假王以鎮之。這明明有反叛之意，理當斬首。(正末雲)嗨！丞相說那裡話，我想漢天子所以得天下，是靠著誰來？運籌決策，多賴張良；戰勝攻取，多賴俺韓元帥。如今閒的閒了，斬的斬了，豈不理當！(唱)。